10. 12. 93 De Europæiske Fællesskabers Tidende Nr. L 304/1 (Retsakter hvis offentliggørelse ikke er obligatorisk) RÅDET RÅDETS AFGØRELSE af 6. december 1993 om vedtagelse af Rådets forretningsorden (93/662/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 151, stk. 3, under henvisning til traktaten om oprettelse af Det Europæiske Kul- og Stålfællesskab, særlig artikel 30, stk. 3, under henvisning til traktaten om oprettelse af Det Europæiske Atomenergifællesskab, særlig artikel 121, stk. 3 — TRUFFET FØLGENDE AFGØRELSE : Eneste artikel Rådets forretningsorden af 24. juli 1979, som ændret den 20. juli 1987, erstattes af følgende bestemmelser, der træder i kraft den 7. december 1993 : »FORRETNINGSORDEN FOR RÅDET Artikel 1 1. Rådet træder sammen = efter indkaldelse fra formanden på initiativ af denne, et medlem af Rådet eller Kommissionen. 2. Formanden giver syv måneder inden begyndelsen af den periode, i hvilken han varetager formandskabet, meddelelse om datoerne for de forventede rådssamlinger i denne periode. 3. I henhold til afgørelse truffet ved fælles aftale mellem repræsentanterne for medlemsstaternes regeringer den 12. december 1992 på grundlag af de relevante arti- kler i traktaterne om oprettelse af De Europæiske Fælles- skaber, har Rådet hjemsted i Bruxelles. I april, juni og oktober holder Rådet sine samlinger i Luxembourg. Under ekstraordinære omstændigheder og i behørigt begrundede tilfælde kan Rådet med enstemmighed beslutte at holde en samling et andet sted. Artikel 2 1. Formanden udarbejder den foreløbige dagsorden for hver samling. Den sendes til Rådets øvrige medlemmer og til Kommissionen senest fjorten dage før samlingens begyndelse. 2. Påden foreløbige dagsorden optages de punkter, for hvilke en begæring om optagelse, der er fremsat af et af Rådets medlemmer eller af Kommissionen, samt i givet fald de dertil hørende bilag, er modtaget i Generalsekreta- riatet senest 16 dage før den pågældende samlings begyn- delse.